S-379/2011

Mál þetta, sem dómtekið var 29. mars sl., er höfðað með ákæru útgefinni af lögreglustjóranum á höfuðborgarsvæðinu 8. mars 2011 á hendur O-kk-þgf E-kk-þgf K-kk-þgf, kennitala 000000-0000, Lækjasmára 54, Kópavogi, fyrir fíkniefnalagabrot, með því að hafa þriðjudaginn 15. desember 2009, að Espigerði 2 (íbúð 7a) í Reykjavík, haft í vörslum sínum í sölu- og dreifingarskyni 164 kannabisplöntur, 1.901,10 g af kannabislaufum og 25,20 g af maríhúana, og hafa um nokkurt skeið fram til þess dags ræktað greindar plöntur.

Telst brot þetta varða við 2. gr., sbr. 5. og 6. gr., laga um ávana- og fíkniefni nr. 65/1974, sbr. og 4. gr. sömu laga varðandi framleiðslu á kannabis, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærði verði dæmdur til refsingar og til greiðslu alls sakarkostnaðar. Jafnframt er þess krafist að 164 kannabisplöntur, 1.901,10 g af kannabislaufum og 25,20 g af maríhúana, verði gerð upptæk, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001. Þá er einnig krafist upptöku á 8 gróðurhúsalömpum, 5 vatnsdælum, 6 straumbreytum, 1 filter, 1 mæli, 2 tímarofum, 2 blásurum, 2 kössum og 1 poka með perum í sem notað var til framleiðslu á kannabisplöntum og lagt var hald á í málinu, skv. 7. mgr. 5. gr. sömu laga.

Ákærði krefst vægustu refsingar er lög leyfa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að hann er sekur um þá háttsemi sem honum er gefin að sök og eru brot hans rétt heimfærð til refsiákvæðis í ákæru. Engar óskir hafa komið fram um að fram fari aðalmeðferð í málinu.

Ákærði er fæddur í 17. júní 1983 og hefur ekki áður sætt refsingum.

Er refsing ákærða hæfilega ákveðin fangelsi í 6 mánuði. Rétt þykir að fresta fullnustu refsingarinnar og skal hún niður falla að liðnum tveimur árum frá birtingu dómsins, haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Samkvæmt 218. gr. laga nr. 88/21008 verður ákærði dæmdur til þess að greiða sakarkostnað sem nemur samkvæmt yfirliti sækjanda 82.377 krónum.

Þá skal ákærði sæta upptöku á fíkniefnum og munum þeim tengdum, eins og segir í dómsorði, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001 og 7. mgr. 5. gr. sömu laga.

Með vísan til 218. gr. laga nr. 88/2008 um meðferð sakamála ber ákærða að greiða sakarkostnað málsins sem er þóknun skipaðs verjanda A-kk-ef K-kk-ef F-kk-ef hdl. sem þykir hæfilega ákveðin, 56.475 krónur. Við ákvörðun þóknunar hefur verið tekið tillit til virðisaukaskatts.

Dóm þennan kveður upp S-kk-nf S-kk-nf héraðsdómari.

D ó m s o r ð:

Ákærði, O-kk-nf E-kk-nf K-kk-nf, sæti fangelsi í 6 mánuði, en fresta fullnustu refsingarinnar og skal hún niður falla að liðnum tveimur árum frá birtingu dómsins, haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærði sæti upptöku á 164 kannabisplöntum, 1.901,10 g af kannabislaufum, 25,20 g af maríhúana, 8 gróðurhúsalömpum, 5 vatnsdælum, 6 straumbreytum, 1 filter, 1 mæli, 2 tímarofum, 2 blásurum, 2 kössum og 1 poka með perum í sem notað var til framleiðslu á kannabisplöntum og lagt var hald á í málinu.

Ákærði greiði þóknun skipaðs verjanda síns A-kk-ef K-kk-ef F-kk-ef hdl. að fjárhæð 56.475 krónur að teknu tilliti til virðisaukaskatts.

S-kk-nf S-kk-nf